Nippon Paint ผู้เชี่ยวชาญเรื่องสีทาบ้าน กว่า 140 ปี
ว่ากันว่าช่างทาสี ก็เหมือนกับ ช่างแต่งหน้า เพราะช่างแต่งหน้ามืออาชีพ จะต้องเลือกเครื่องสำอางที่ดีมาใช้ในการแต่งหน้าให้กับลูกค้า  เพื่อให้ใบหน้าของคุณลูกค้าออกมาสวยงามดึงดูดใจ  สำหรับช่างทาสีก็เช่นกัน ถ้าต้องการให้งานทาสีบ้านหรืออาคารออกมาสวยงาม ก็คงหนีไม่พ้น การเลือกสีทาอาคารที่มีคุณภาพ..  ซึ่งถ้าพูดถึงสีทาบ้านแบรนด์ที่คนรู้จัก หนึ่งแบรนด์ที่จะต้องพูดถึง ก็คือ “Nippon Paint” เพราะ Nippon Paint เป็นผู้เชี่ยวชาญเรื่องสีทาบ้าน มาแล้วกว่า 140 ปี  แล้วสีทาบ้านของ Nippon Paint มีความน่าสนใจอะไรบ้าง?
9 ก.พ. 2564

Nippon Paint ผู้เชี่ยวชาญเรื่องสีทาบ้าน กว่า 140 ปี
Nippon Paint x ลงทุนแมน
ว่ากันว่าช่างทาสี ก็เหมือนกับ ช่างแต่งหน้า
เพราะช่างแต่งหน้ามืออาชีพ จะต้องเลือกเครื่องสำอางที่ดีมาใช้ในการแต่งหน้าให้กับลูกค้า
เพื่อให้ใบหน้าของคุณลูกค้าออกมาสวยงามดึงดูดใจ
สำหรับช่างทาสีก็เช่นกัน
ถ้าต้องการให้งานทาสีบ้านหรืออาคารออกมาสวยงาม
ก็คงหนีไม่พ้น การเลือกสีทาอาคารที่มีคุณภาพ..
ซึ่งถ้าพูดถึงสีทาบ้านแบรนด์ที่คนรู้จัก
หนึ่งแบรนด์ที่จะต้องพูดถึง ก็คือ “Nippon Paint”
เพราะ Nippon Paint เป็นผู้เชี่ยวชาญเรื่องสีทาบ้าน มาแล้วกว่า 140 ปี
แล้วสีทาบ้านของ Nippon Paint มีความน่าสนใจอะไรบ้าง?
ลงทุนแมนจะเล่าให้ฟัง
รู้ไหมว่า ก่อนจะมาเป็นธุรกิจสีทาอาคาร
Nippon Paint มีจุดเริ่มต้นมาจาก
การทำธุรกิจแป้งทาหน้าปลอดสารตะกั่ว
ย้อนกลับไปในช่วงปี 1878 ผู้หญิงในญี่ปุ่นจำนวนไม่น้อย
มีอาการแพ้สารตะกั่ว ที่ปนเปื้อนอยู่ในเครื่องสำอาง
คุณ Jujiro Moteki ผู้ก่อตั้ง Nippon Paint
จึงพยายามคิดค้นผลิตภัณฑ์ที่สามารถปกป้องผิวจากการระคายเคือง
และได้พบว่า ผงซิงค์ออกไซด์ มีคุณสมบัติปกป้องผิวจากอาการแพ้สารตะกั่วได้
ไม่นานเขาก็ประสบความสำเร็จในการสกัดผงซิงค์ออกไซด์ มาทำเป็นแป้งทาหน้าที่ปลอดสารตะกั่ว
และสร้างรายได้มากมายให้เขาในเวลาต่อมา
หลังจากนั้น 3 ปี เขาเริ่มมองเห็นว่า ธุรกิจก่อสร้าง กำลังมาแรงในญี่ปุ่น
และเขาก็ยังมองเห็นหนึ่งธุรกิจ ที่จะเติบโตไปกับเทรนด์นั้น ซึ่งก็คือ “สีทาบ้าน”
เขาเริ่มศึกษากรรมวิธีผลิตสีทาบ้านและอาคาร
และนำเอาองค์ความรู้จากการผลิตผงซิงค์ออกไซด์
มาคิดค้นเป็นสูตรสีสำหรับทาอาคารได้ในที่สุด
จนเขาตัดสินใจก่อตั้งบริษัท Nippon Paint ขึ้น ในปี 1881 หรือเมื่อ 140 ปีที่แล้ว
ด้วยความเชี่ยวชาญ และความพิถีพิถันในการผลิต
ทำให้สีทาบ้านของ Nippon Paint เป็นที่รู้จักอย่างกว้างขวาง
และเริ่มขยายธุรกิจไปตั้งโรงงานในหลายประเทศ ทั้งสิงคโปร์ อินเดีย และสหรัฐอเมริกา
จนในปัจจุบัน Nippon Paint คือผู้ผลิตสีที่ใหญ่ที่สุดอันดับ 1 ของเอเชีย และอันดับ 4 ของโลก
แล้วทำไม สีของ Nippon Paint ถึงเป็นที่นิยม และเป็นที่ยอมรับอย่างกว้างขวางในทุกวันนี้?
ก็เป็นเพราะว่า Nippon Paint พิถีพิถันกับการผลิตในทุกขั้นตอน
และยังมีการพัฒนานวัตกรรมใหม่ ๆ อยู่ตลอดเวลา
เพื่อให้เป็นไปตามความต้องการ และไลฟ์สไตล์ที่เปลี่ยนแปลงไปของคนแต่ละยุคสมัย
ยกตัวอย่างนวัตกรรมที่น่าสนใจ ซึ่งออกแบบมาเพื่อลูกค้าทั้งที่เป็น B2B และ B2C เช่น
- นวัตกรรมระบบสีคุณภาพสูง สำหรับงานโครงการคุณภาพและช่างสีมืออาชีพ (Professional Series) สำหรับลูกค้ากลุ่ม B2B
โดยจับมือเป็นพันธมิตรกับบริษัทชั้นนำในอุตสาหกรรมก่อสร้างระดับโลก เพื่อร่วมกันพัฒนานวัตกรรมและเทคโนโลยีส่งเสริมการทำงานอย่างมืออาชีพ ให้เกิดประสิทธิภาพสูงสุดต่อผู้ประกอบการอสังหาริมทรัพย์, เจ้าของอาคาร, สถาปนิกและนักออกแบบ, ผู้รับเหมาก่อสร้าง รวมถึงช่างสี เป็นต้น ถือเป็นครั้งแรกของโลกที่บริษัทชั้นนำในอุตสาหกรรมก่อสร้าง ได้พัฒนานวัตกรรมเพื่อยกระดับคุณภาพชีวิตและความเป็นอยู่ให้ดีขึ้น รวมถึงกระดับการทำงานของมืออาชีพให้เกิดประสิทธิภาพสูงสุด ทั้งการทำงานที่เร็วขึ้น ลดต้นทุนการผลิต และเพิ่มคุณภาพงาน
- นวัตกรรมสีเพื่อสุขภาพ สำหรับลูกค้ากลุ่ม B2C
โดยมีเทคโนโลยีซิลเวอร์ไอออน (Silver Ion Technology) ที่มีคุณสมบัติยับยั้งเชื้อไวรัสและแบคทีเรีย
และเทคโนโลยี Anti Formaldehyde with Active Carbon นวัตกรรมสีฟอกอากาศ ที่สามารถดูดซับสารพิษอันตราย และกลิ่นไม่พึงประสงค์ภายในบ้าน
นอกจากจุดเด่นเรื่องการพัฒนานวัตกรรมใหม่ ๆ อยู่เสมอแล้ว
สีทาอาคารของ Nippon Paint ยังมีความหลากหลาย
และสามารถครอบคลุมการใช้งานในทุกรูปแบบ
ตั้งแต่สีรองพื้น ที่ช่วยเพิ่มการยึดเกาะและความเรียบเนียนให้กับผิวของผนังอาคาร
สีทับหน้าที่มีประสิทธิภาพความทนทานสูง ปกป้องพื้นผิวจากสภาวะแวดล้อมภายนอก และเป็นสีเพื่อสุขภาพ ปลอดภัย ให้ความสวยงามตอบโจทย์ความต้องการ
เคมีภัณฑ์ที่ช่วยป้องกันการรั่วซึม กำจัดคราบเชื้อรา และตะไคร่น้ำ ทำให้บ้านของเราดูไม่เก่าโทรม
และยังมีสีประเภทอื่น ๆ ตามการใช้งานอีกมากมาย
เรียกได้ว่า Nippon Paint เป็นผู้เชี่ยวชาญตัวจริงในเรื่องสีทาบ้านและอาคาร
จนได้รับความไว้วางใจและเลือกไปใช้งานโดยช่างทาสีมืออาชีพทั่วโลก ตลอด 140 ปีที่ผ่านมานั่นเอง
และที่บอกไปในตอนต้นบทความว่า ช่างทาสี ก็เหมือนกับ ช่างแต่งหน้า
ถ้าลองมาลงลึกถึงรายละเอียดของเรื่องนี้
ก็จะเห็นว่า มันมีความคล้ายคลึงกันมากเลยทีเดียว
เวลาช่างจะแต่งหน้า ก็ต้องเตรียมผิวหน้าให้พร้อมก่อนลงรองพื้น แล้วตามด้วยการแต่งแต้มสีสัน
ส่วนเวลาช่างจะทาสีบ้านหรืออาคาร ก็ต้องเตรียมผิวบ้านให้พร้อมก่อนลงสีรองพื้น
แล้วค่อยตามด้วยสีทับหน้า เพื่อให้ได้สีสันที่เรียบเนียนและสวยงามเช่นกัน
ซึ่งการจะแต่งหน้าและทาสีอาคารให้ออกมาสวยงาม
เคล็ดลับของทั้งสองอย่างนี้ก็คล้ายกัน
คือต้องเลือกผลิตภัณฑ์ที่มีคุณภาพมาใช้ในการแต่งแต้มสีสัน
โดยสำหรับการทาสีบ้านและอาคารนั้น
ถ้าอยากให้การทาสีอาคารเป็นเรื่องง่ายและได้ผลลัพธ์ออกมาสวยงามและคงทน
ก็ต้องเลือกสีทาอาคารที่มีคุณภาพ ไว้ใจได้
ซึ่งต้องบอกว่า “Nippon Paint” เป็นหนึ่งแบรนด์ที่ใส่ใจทุกขั้นตอนการทำงานสี
เพื่อให้ผิวบ้านออกมาดี สวยงาม และทนทานมากที่สุด..